સોમવારે કોંગ્રેસ ઉપાધ્યક્ષ રાહુલ ગાંધી ગુજરાતની મુલાકાતે હતા, આ દરમિયાન તેઓ પાટીદાર નેતા હાર્દિક પટેલ સાથે મુલાકાત કરવા માંગતા હતા પરંતુ હાર્દિકે પહેલા જ જણાવી દીધું હતું કે, તે સોમવારે વ્યસ્ત હોવાથી રાહુલ ગાંધીને નહીં મળી શકે. ત્યાર બાદ સોમવારે સાંજે જે સીસીટીવી ફૂટેજ બહાર આવ્યા એ અનુસાર, અમદાવાદની જે હોટલમાં રાહુલ ગાંધી રોકાયા હતા, એ જ હોટલમાં એ જ સમયગાળા દરમિયાન હાર્દિક પટેલ પણ હાજર હતા. આ વાત મીડિયામાં પ્રસરતા મંગળવારે હાર્દિકે પોતાના નિવેદનમાં જણાવ્યું હતું કે, તેઓ રાહુલ ગાંધીને મળશે તો ખુલીને બધાની સામે મળશે, આમ છુપાઇ નહીં.